Diari Oficial de la Generalitat Valenciana


Sumari del DOGV 8519, del 01-04-2019 (2019/3071)

RESOLUCIÓ de 26 de març de 2019, de la Conselleria d'Educació, Investigació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019, aprovat per la Resolució de 30 d'agost de 2016.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3071


Data del document
:   26-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 26 de març de 2019, de la Conselleria d'Educació, Investigació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019, aprovat per la Resolució de 30 d'agost de 2016. [2019/3071]  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, d'acord amb la disposició final primera, estableix que els òrgans de les administracions públiques o qualsevol ens que propose l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb l'aplicació, el termini necessari per a la consecució, els costos previsibles i les fonts de finançament, i se supeditaran, en tot cas, al compliment dels objectius d'estabilitat pressupostària.  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar prèviament un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.  
D'acord l'article 160.2.a, les persones titulars de les conselleries, tant en l'àmbit dels seus departaments com en el dels organismes públics vinculats o dependents, són els òrgans competents per aprovar el pla estratègic de subvencions de la conselleria, que comprendrà tant les pròpies del departament com les dels organismes públics vinculats o dependents.  
Mitjançant la Resolució de 30 d'agost de 2016 d'aquesta conselleria, es va aprovar el Pla estratègic de subvencions per al període 2016-2019. Les últimes lleis de pressupostos de la Generalitat preveuen noves línies de subvenció, tant genèriques com nominatives, que han d'incorporar-se al pla esmentat amb l'objectiu que aquest document oferisca tota la informació relativa a l'activitat en matèria de subvencions de la Conselleria, de manera completa i integrada, i es permeta així la informació a la ciutadania i la transparència en la gestió.  
Vist el que s'ha exposat, i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Modificar el Pla estratègic de subvencions 2016-2019 de la Conselleria d'Educació, Investigació, Cultura i Esport, aprovat per la Resolució de 30 d'agost de 2016, mitjançant la inclusió en el capítol de la Direcció General d'Esport de les línies de subvenció que es detallen en l'annex únic d'aquesta resolució.  
  
València, 26 de març de 2019. El conseller d'Educació, Investigació, Cultura i Esport: Vicent Marzà Ibáñez.  
  
  
ANNEX ÚNIC  
Modificació del Pla estratègic de subvencions 2016-2019  
  
S'inclouen en el Pla estratègic de subvencions de la Conselleria d'Educació, Investigació, Cultura i Esport 2016-2019, en el capítol que fa referència a la Direcció General d'Esport, les línies de subvenció següents, en els objectius que s'indiquen en cada cas:  
  
Objectiu estratègic 1  
Potenciar i promocionar la pràctica de l'esport i l'activitat física entre la ciutadania  
  
Línia de subvenció  
Codi: S8214000.  
Denominació: Aula ciclista.  
Mode de concessió: concessió directa.  
Beneficiaris: Federació de Ciclisme de la Comunitat Valenciana.  
Descripció i finalitat: fomentar la pràctica de l'activitat física i el coneixement i divulgació del ciclisme en l'àmbit escolar; fomentar l'ús de la bicicleta com a model de mobilitat sostenible, i formar en hàbits saludables i educació en valors.  
1. Àrees de competències afectades i sectors cap als quals es dirigeixen les ajudes: promoció de l'esport i l'activitat física. Esport base. Esport en edat escolar.  
2. Objectius i efectes que es pretenen amb la seua aplicació: promocionar la creació d'aules ciclistes per a fomentar el coneixement del ciclisme i l'ús de la bicicleta com a model de mobilitat sostenible.  
3. Mecanisme: línia nominativa i conveni anual.  
4. Delimitació de les línies bàsiques de les bases reguladores: línies bàsiques establides en la Llei 40/2015, d'1 d'octubre, de règim jurídic del sector públic; en la Llei 38/2003, de 17 de novembre, general de subvencions; en la Llei 1/2015, de 6 de febrer, d'hisenda pública, del sector públic instrumental i de subvencions, i mitjançant conveni anual.  
  
5. Calendari: inici al mes de gener de cada any.  
6. Termini necessari per a la seua consecució: anual.  
7. Costos previsibles i fonts de finançament: 2019, 200.000 ?. Fons propis.  
8. Indicadors de seguiment i avaluació  
Nombre de centres escolars participants  
2019: 200.  
Nombre d'alumnes participants  
2019: 10.000.  
Nombre de sessions  
2019: 600.  
  
Línia de subvenció  
Codi: S8215000.  
Denominació: Esport Universitari-CADU.  
Mode de concessió: concurrència competitiva.  
Beneficiaris: universitats valencianes.  
Descripció i finalitat: donar suport i fomentar l'esport universitari, i contribuir a l'organització del Campionat Universitari de la Comunitat Valenciana (CADU), que dona accés als campionats d'Espanya universitaris.  
1. Àrees de competències afectades i sectors cap als quals es dirigeixen les ajudes: promoció de l'esport i l'activitat física.  
Esport universitari.  
2. Objectius i efectes que es pretenen amb la seua aplicació: donar suport i fomentar l'esport universitari, i contribuir a l'organització del Campionat Universitari de la Comunitat Valenciana (CADU).  
3. Mecanisme: convocatòria anual.  
4. Delimitació de les línies bàsiques de les bases reguladores: línies bàsiques establides en la Llei 38/2015, la Llei 1/2015 i l'Ordre de bases reguladores.  
5. Calendari: inici al mes de gener de cada any.  
6. Termini necessari per a la seua consecució: anual.  
7. Costos previsibles i fonts de finançament: 2019, 150.000 ?. Fons propis.  
8. Indicadors de seguiment i avaluació  
Nombre d'universitats participants: 2019, 7.  
Nombre d'esportistes participants en CADU: 2019, 3.000.  
  
Línia de subvenció  
Codi: S8251000.  
Denominació: Ajudes per a projectes esportius singulars.  
Mode de concessió: concurrència competitiva.  
Beneficiaris: persones físiques, entitats locals, universitats i entitats sense ànim de lucre.  
Descripció i finalitat: ajudes per a projectes esportius singulars que busquen a través de l'esport resultats esportius de representació, formatius o socials, amb la participació destacada d'esportistes i entitats de la Comunitat Valenciana.  
1. Àrees de competències afectades i sectors cap als quals es dirigeixen les ajudes: esport d'elit. Formació esportiva.  
2. Objectius i efectes que es pretenen amb la seua aplicació: ajudes a projectes en els quals participen persones físiques i jurídiques per a incidir positivament sobre la ciutadania a través de l'esport en els àmbits socials, formatius, divulgatius o d'un altre tipus.  
Ajudes a projectes amb la finalitat de facilitar la participació directa d'esportistes en representació de la Comunitat Valenciana en actuacions esportives singulars, tinguen o no caràcter competitiu.  
3. Mecanisme: convocatòria anual.  
4. Delimitació de les línies bàsiques de les bases reguladores: línies bàsiques establides en la Llei 38/2015, la Llei 1/2015 i l'Ordre de bases reguladores.  
5. Calendari: nici al mes de gener de cada any.  
6. Termini necessari per a la seua consecució: anual.  
7. Costos previsibles i fonts de finançament: 2019, 300.000 ?. Fons propis.  
8. Indicadors de seguiment i avaluació  
Nombre d'ajudes concedides: 2019, 30.  
Ajuda mitjana: 2019, 10.000.  
  
Línia de subvenció  
Codi: S8585000.  
Denominació: Associació Esportiva d'Amics del Colpbol.  
Mode de concessió: concessió directa.  
Beneficiaris: Associació d'Amics del Colpbol.  
Descripció i finalitat: esport base; col·laboració en l'organització dels Jocs Esportius de la Comunitat Valenciana.  
1. Àrees de competències afectades i sectors cap als quals es dirigeixen les ajudes: promoció de l'esport i activitat física. Esport base. Esport en edat escolar.  
2. Objectius i efectes que es pretenen amb la seua aplicació:  
Ajudar en les despeses produïdes per l'Associació Amics del Colpbol en la seua col·laboració en l'organització i el control dels Jocs Esportius de la Comunitat Valenciana.  
3. Mecanisme: línia nominativa i conveni anual.  
4. Delimitació de les línies bàsiques de les bases reguladores: línies bàsiques establides en la Llei 40/2015, la Llei 38/2003, la Llei 1/2015 i el conveni anual.  
5. Calendari: inici al mes de gener de cada any.  
6. Termini necessari per a la seua consecució: anual.  
7. Costos previsibles i fonts de finançament: 2019, 3.000 ?. Fons propis.  
8. Indicadors de seguiment i avaluació  
Nombre d'equips participants: 2019, 650.  
Nombre d'esportistes participants:2019, 5.000.  
  
  
Objectiu estratègic 2  
Suport per a l'activitat fonamental de les federacions i els estaments que la conformen com a vehicle de promoció de l'esport  
  
Línia de subvenció  
Codi: S8243000.  
Denominació: Associació de Federacions Esportives de la Comunitat Valenciana.  
Mode de concessió: concessió directa.  
Beneficiaris: Associació de Federacions Esportives de la Comunitat Valenciana CONFEDECOM.  
Descripció i finalitat: fomentar la cooperació entre federacions esportives en la prestació homogènia de serveis i execució comuna de les funcions.  
1. Àrees de competències afectades i sectors cap als quals es dirigeixen les ajudes: foment de l'esport federat. Esport federat.  
2. Objectius i efectes que es pretenen amb la seua aplicació:  
Fomentar l'adaptació al valencià dels webs de les federacions esportives, col·laborar en l'assessorament a les federacions esportives i col·laborar amb les despeses de funcionament de CONFEDECOM.  
3. Mecanisme: línia nominativa i conveni anual.  
4. Delimitació de les línies bàsiques de les bases reguladores: línies bàsiques establides en la Llei 40/2015, la Llei 38/2003, la Llei 1/2015 i el conveni anual.   
5. Calendari: inici al mes de gener de cada any.  
6. Termini necessari per a la seua consecució: anual.  
7. Costos previsibles i fonts de finançament: 2019, 150.000 ?. Fons propis.  
8. Indicadors de seguiment i avaluació  
2019:  
Nombre de federacions esportives que reben assessorament en matèria de transparència.  
Nombre de federacions que tenen pàgines web en valencià i castellà.  
Nombre de federacions que participen en el marc del conveni.  
  
Línia de subvenció  
Codi: S8244000.  
Denominació: Organització de campionats d'Europa i del món en màximes categories i competicions de nivell equiparable.  
Mode de concessió: concessió directa.  
Beneficiaris: federacions esportives, clubs esportius i entitats sense ànim de lucre segons l'annex de la Llei de pressupostos de la Generalitat per a 2019.  
Descripció i finalitat: donar suport a l'organització del campionat del món i d'Europa i competicions de nivell equiparable que per la seua excepcionalitat es consideren d'interés públic per a la Comunitat Valenciana.  
1. Àrees de competències afectades i sectors cap als quals es dirigeixen les ajudes: foment de l'esport federat.  
2. Objectius i efectes que es pretenen amb la seua aplicació: donar suport a l'organització i celebració dels esdeveniments esportius concrets que figura perfectament identificat en la Llei de pressupostos i que es consideren d'interés públic per a la Comunitat Valenciana.  
3. Mecanisme: línia nominativa i resolucions nominatives, justificada l'excepcionalitat.  
4. Delimitació de les línies bàsiques de les bases reguladores: línies bàsiques establides en la Llei 40/2015, la Llei 38/2003, la Llei 1/2015 i la resolució anual.  
5. Calendari: inici al mes de gener de cada any.  
6. Termini necessari per a la seua consecució: anual.  
7. Costos previsibles i fonts de finançament: 2019: 590.000 - al total de la línia nominativa, desglossat en diferents beneficiaris segons l'annex de la Llei de pressupostos. Fons propis.  
8. Indicadors de seguiment i avaluació.  
Esdeveniments i competicions beneficiàries: 2019, 24.  
Subvenció mitjana: 2019, 24.583 euros.  
  
  
Objectiu estratègic 3  
Protecció, promoció i difusió dels esports autòctons de la Comunitat Valenciana  
  
Línia de subvenció  
Codi: S8558000.  
Denominació: Suport a competicions oficials de pilota valenciana.  
  
Mode de concessió: concessió directa.  
Beneficiaris: Fundació de la Comunitat Valenciana per la Pilota Valenciana.  
Descripció i finalitat: donar suport als campionats i trofeus oficials de pilota valenciana més importants de la Comunitat Valenciana.  
1. Àrees de competències afectades i sectors cap als quals es dirigeixen les ajudes: esport autòcton.  
2. Objectius i efectes que es pretenen amb la seua aplicació: donar suport als campionats i trofeus oficials més importants de la Comunitat Valenciana per a aconseguir-ne la dignificació i augmentar-ne la repercussió social i la promoció en general de les diferents modalitats i variants de la pilota valenciana.  
3. Mecanisme: línia nominativa i conveni anual.  
4. Delimitació de les línies bàsiques de les bases reguladores: línies bàsiques establides en la Llei 40/2015, la Llei 38/2003, la Llei 1/2015 i el conveni anual.  
5. Calendari: inici al mes de gener de cada any.  
6. Termini necessari per a la seua consecució: anual.  
7. Costos previsibles i fonts de finançament: 2019, 165.000 ?. Fons propis.  
8. Indicadors de seguiment i avaluació.  
Nombre de competicions subvencionades: 7.  
Nombre d'espectadors: 2019, 15.000.  
Objectiu estratègic 4  
Ensenyaments, cursos i activitats formatives i titulacions oficials relacionades amb l'activitat física i l'esport  
  
Línia de subvenció  
Codi: S8139000.  
Denominació: beques realització pràctiques professionals en la Direcció General d'Esport.   
Mode de concessió: concurrència competitiva.  
Beneficiaris: persones que estiguen en possessió del títol universitari o de formació professional o equivalent.  
Descripció i finalitat: realització de pràctiques professionals de gestió pròpies de la Direcció General d'Esport.  
1. Àrees de competències afectades i sectors cap als quals es dirigeixen les ajudes: formació acadèmica i inici en la pràctica professional.  
  
2. Objectius i efectes que es pretén amb la seua aplicació: la realització de pràctiques professionals en l'àmbit de gestió de la Direcció General d'Esport que permeta a les persones beneficiàries continuar amb la seua formació acadèmica i combinar-la amb la pràctica professional.  
3. Mecanisme: convocatòria anual.  
4. Delimitació de les línies bàsiques de les bases reguladores: línies bàsiques establides en la Llei 38/2015, la Llei 1/2015, el Decret 132/2009 i l'ordre de bases reguladores.  
5. Calendari: inici per tramitació anticipada al novembre de cada any.  
6. Termini necessari per a la seua consecució: dotze mesos, amb possibilitat de pròrroga per 12 mesos més.  
7. Costos previsibles i fonts de finançament: 2019, 145.000 ?. Fons propis.  
8. Indicadors de seguiment i avaluació  
Nombre de persones becàries que es beneficien de la beca: 2019, 10.  
  
Línia de subvenció  
Codi: S8559000.  
Denominació: Càtedra d'Estudis Esportius en la Universitat Politècnica de València.   
Mode de concessió: concessió directa.  
Beneficiaris: Universitat Politècnica de València.  
Descripció i finalitat: col·laborar amb la Universitat Politècnica de València en la creació i funcionament d'una càtedra per al desenvolupament del coneixement, la investigació i la innovació en temes esportius.  
  
1. Àrees de competències afectades i sectors cap als quals es dirigeixen les ajudes: Formació esportiva.  
2. Objectius i efectes que es pretén amb la seua aplicació: dotar la càtedra de capacitat de recollida de dades i elaboració d'estudis estratègics per a desenvolupar el sector esportiu a la Comunitat, que incidisquen en l'àmbit esportiu professional, no professional, directiu, d'organització, d'infraestructures i equipament, tecnològic, entre altres.  
3. Mecanisme: línia nominativa i conveni anual.  
4. Delimitació de les línies bàsiques de les bases reguladores: línies bàsiques establides en la Llei 38/2015, la Llei 1/2015, la Llei 40/2015 i el conveni anual.  
5. Calendari: inici al mes de gener de cada any.  
6. Termini necessari per a la seua consecució: anual.  
7. Costos previsibles i fonts de finançament: 2019, 50.000 ?. Fons propis.  
8. Indicadors de seguiment i avaluació  
Nombre d'estudis i publicacions: 2019, 5.  
Activitats de congressos, jornades: 2019, 2.  
  
  
Objectiu estratègic 5  
Suport a la construcció d'instal·lacions esportives, desenvolupament d'eines per a optimitzar-ne la gestió, millorar-ne l'eficàcia i rendibilitzar la inversió realitzada  
  
Secció 20 Despeses diverses.  
Programa 612.20, Despeses diverses.  
Línia de subvenció  
Codi: S5129000.  
Denominació: Conveni amb l'Ajuntament de Xàbia.  
Mode de concessió: concessió directa.  
Beneficiari: Ajuntament de Xàbia.  
Descripció i finalitat: execució de les obres de construcció de la piscina coberta municipal.  
1. Àrees de competències afectades i sectors als quals es dirigeixen les ajudes: instal·lacions esportives.  
2. Objectius i efectes que es pretenen amb l'aplicació: col·laborar en l'execució de les obres de construcció de la piscina coberta municipal, i instrumentar la subvenció nominativa consignada amb aquest fi en els pressupostos de la Generalitat per a l'any 2019 i successius.  
  
3. Mecanisme: línia nominativa i conveni.  
4. Delimitació de les línies bàsiques de les bases reguladores: línies bàsiques establides en la Llei 40/2015, la Llei 38/2003, la Llei 1/2015 i en el conveni.  
5. Calendari: de l'1 de gener de 2019 al 31 de desembre de 2021.  
6. Termini necessari per a la consecució: tres anys.  
7. Costos previsibles i fonts de finançament: 2019, 1.500.000 ?; 2020, 1.050.000 ?; 2021, 450.000 ?.   
Fons propis.  
8. Indicadors de seguiment i avaluació  
Estat d'execució: finalització de l'obra.  
  
Secció 20, Despeses diverses.  
Programa 612.20, Despeses diverses  
  
Línia de subvenció  
Codi: S5130000.  
Denominació: Conveni amb l'Ajuntament de Cullera.  
Mode de concessió: concessió directa.  
Beneficiari: Ajuntament de Cullera.  
Descripció i finalitat: finalització de les obres del complex esportiu municipal situat en la parcel·la P2 del Pla parcial del bulevard del Xúquer que comprén: la fase II (sala d'activitats de la 2a planta i les obres d'urbanització interior).  
1. Àrees de competències afectades i sectors als quals es dirigeixen les ajudes: Instal·lacions esportives.  
2. Objectius i efectes que es pretenen amb l'aplicació:  
Col·laborar amb l'Ajuntament de Cullera en la finalització de les obres del complex esportiu municipal, com també instrumentar la subvenció nominativa consignada amb aquest fi en els pressupostos de la Generalitat.  
3. Mecanisme: línia nominativa i conveni.  
4. Delimitació de les línies bàsiques de les bases reguladores: línies bàsiques establides en la Llei 40/2015, la Llei 38/2003, la Llei 1/2015 i el conveni.  
5. Calendari: de l'1 de gener de 2019 al 31 de desembre de 2020.  
6. Termini necessari per a la consecució: dos anys.  
7. Costos previsibles i fonts de finançament: 2019, 600.000 ?; 2020, 1.400.000 ?. Fons propis.  
8. Indicadors de seguiment i avaluació  
Estat d'execució. Finalització de l'obra.